کرکوکده دؤولت ایدارهلرینده عراق کورد مختار ویلایتینین بایراغینی آسمایانلار جزالاندیریلاجاق.
آخار. آذ خبر وئریر کی، بو بارهده قراری کرکوک بؤلگه مجلیسی قبول ائدیب. آرتیق قبول ائدیلن قرارا عرب و تورکمان قروپلار دا عمل ائتمهیه باشلاییبلار.
قید ائدک کی، بیر مدت اؤنجه کرکوک والیلیگی شهرده عراق بایراقلاری ایله یاناشی، کورد بایراقلارینین دا آسیلماسی حاقیندا قرار قبول ائدیب. بو، تورکمانلارین و عربلرین اعتراضینا سبب اولوب. اوستهلیک، عراق کورد مختار ویلایتی یئنیدن کرکوکون اؤز اراضیسی اولدوغونو ادعا ائتمهیه باشلاییب. حاضردا بؤلگه دی-ژوره باغدادا، ده-فاکتو ایسه اربیله تابعدیر.
شهرین کوردلرین تابعلیینه کئچمهسی ایشید-این بؤلگهیه هجوملاریندان سونرا باشلاییب. عملیاتلار باشا چاتانا قدر اراضینی مدافعه ائدجیینی سؤیلهین اربیل بورایا ایندییه قدر عراق عسگرلرینی بوراخمیر.
عراق حکومتینین ۱۹۵۹-جو ایلده اعلان ائتدیی سون گؤستریجیلره گؤره، عراق اهالیسینین تخمیناً ۹%-نی (۵۶۷،۰۰۰ نفر – رئد.) تورکمانلار تشکیل ائدیبلر. استاتیستیکادا همچینین کرکوک ویلایتیندهکی اهالینین یاریدان چوخو (۱۸۰،۰۰۰ نفر) تورکمانلار، ۱/۳-ی ایسه کوردلر اولاراق گؤستریلیب. دیگر سیاهییا آلمالاردا (۱۹۷۷، ۱۹۸۷، ۱۹۹۷-جی ایللر – رئد.) ایسه تورکمانلار عرب و یا کورد کیمی سیاهییا آلیناراق سایلاری قصداً آزالدیلیب. اوستهلیک، هم صدام حسین، هم ده اوندان سونراکی دؤنملرده شهره کوتلوی شکیلده عرب و کوردلرین کؤچو تشکیل ائدیلیب.
خاطیرلاداق کی، تورکمانلار آذربایجان تورکلریدیر.
azb_Arab azb_Arab azb_Arab azb_Arab azb_Arab azb_Arab